ΔΙΟΙΚΗΤΙΚΟΙ ΔΙΑΚΑΝΟΝΙΣΜΟΙ για το εμπόριο κλωστοϋφαντουργικών μεταξύ της Ευρωπαϊκής Κοινότητας και του Βασιλείου της Ταϊλάνδης

ΡΗΜΑΤΙΚΗ ΔΙΑΚΟΙΝΩΣΗ

Η γενική διεύθυνση εξωτερικών σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αντιπροσωπεία του Βασιλείου της Ταϊλάνδης στις Ευρωπαϊκές Κοινότητες και έχει την τιμή να αναφερθεί στη συμφωνία για τα κλωστοϋφαντουργικά προϊόντα που αποτέλεσε αντικείμενο διαπραγματεύσεων μεταξύ του Βασιλείου της Ταϊλάνδης και της Κοινότητας και η οποία εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε στις 9 Οκτωβρίου 1991 και κατόπιν με την ανταλλαγή επιστολών της 17ης Δεκεμβρίου 1992.

Με σκοπό την εξασφάλιση ομαλής και αποτελεσματικής εφαρμογής της συμφωνίας για την ενσωμάτωση του κλωστοϋφαντουργικού τομέα και του τομέα ένδυσης στο σύστημα κανόνων της ΓΣΔΕ στο πλαίσιο του Γύρου της Ουρουγουάης των διαπραγματεύσεων της ΓΣΔΕ, η επιτροπή έχει την τιμή να ενημερώσει τις αρχές του Βασιλείου της Ταϊλάνδης ότι σκοπεύει να κοινοποιήσει στο εποπτικό όργανο κλωστοϋφαντουργικών προϊόντων τις διατάξεις της προαναφερθείσας συμφωνίας για τα κλωστοϋφαντουργικά προϊόντα που περιέχονται στο συνημμένο κατάλογο, υπό μορφή «διοικητικών ρυθμίσεων» κατά την έννοια του άρθρου 2 παράγραφος 17 της συμφωνίας για τα κλωστοϋφαντουργικά του Γύρου της Ουρουγουάης.

Η γενική διεύθυνση παρακαλεί θερμά τις αρχές σας να επιβεβαιώσουν το ταχύτερο δυνατό τη σύμφωνη γνώμη τους σχετικά με τις λεπτομέρειες της παρούσας κοινοποίησης.

Με την ευκαιρία αυτή, η γενική διεύθυνση εξωτερικών σχέσεων εκφράζει εκ νέου στην Αντιπροσωπεία του Βασιλείου της Ταϊλάνδης στις Ευρωπαϊκές Κοινότητες τη βαθύτατη εκτίμησή της.

Βρυξέλλες, . . .

Διατάξεις της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών, που μονογραφήθηκε στις Βρυξέλλες στις 28 Ιουνίου 1986, όπως τροποποιήθηκε από τη συμφωνία υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών, που μονογραφήθηκε στις Βρυξέλλες στις 17 Δεκεβρίου 1992, και θα κοινοποιηθεί υπό μορφή διοικητικών ρυθμίσεων στο πλαίσιο του άρθρου 2 παράγραφος 17 της συμφωνίας κλωστοϋφαντουργικών του Γύρου της Ουρουγουάης

>ΘΕΣΗ ΠΗΝΑΚΑ>

ΡΗΜΑΤΙΚΗ ΔΙΑΚΟΙΝΩΣΗ

Η Αποστολή της Ταϊλάνδης στις Ευρωπαϊκές Κοινότητες υποβάλλει τα σέβη της στη γενική διεύθυνση εξωτερικών οικονομικών σχέσεων της Επιτροπής των Ευρωπαϊκών Κοινοτήτων και έχει την τιμή να την πληροφορήσει, αναφορικά με το σημείωμα της Αποστολής αριθ. 250/2537 της 15ης Φεβρουαρίου 1994 με θέμα τις εκτιμήσεις των ταϊλανδικών αρχών για τη γνωστοποίηση στο όργανο επιτήρησης των κλωστοϋφαντουργικών των διατάξεων του διοικητικού διακανονισμού που συνήφθη στο πλαίσιο της υφιστάμενης συμφωνίας για τα κλωστοϋφαντουργικά προϊόντα μεταξύ της Ταϊλάνδης και της Κοινότητας, όπως παρατάθηκε την τελευτικά φορά με την ανταλλαγή επιστολών της 17ης Δεκεμβρίου 1992, ότι οι ενδιαφερόμενες ταϊλανδικές αρχές επιθυμούν να προτείνουν ορισμένες τροποποιήσεις στη γνωστοποίηση στο όργανο επιτήρησης των κλωστοϋφαντουργικών, που προτείνεται στη ρηματική διακοίνωση, της γενικής διεύθυνσης, αριθ. 020836 της 22ας Δεκεμβρίου 1993, ως ακολούθως:

1. Παραλείπεται η παράγραφος 1 του άρθρου 16, όπως τροποποιήθηκε σε σχέση με τις διαβουλεύσεις, λόγω του γεγονότος ότι η ΣΠΙ περιλαμβάνει σχετική διάταξη, η οποία είναι περισσότερο ευέλικτη όσον αφορά την περίοδο διαβουλεύσεων και

2. Προστίθεται άρθρο 7 (εκτός από την παράγραφο 5) που αφορά την ευελιξία κατά τη διαχείριση των ποσοστώσεων.

Η Αποστολή της Ταϊλάνδης δράττεται της παρούσας ευκαιρίας προκειμένου να διαβεβαιώσει εκ νέου τη γενική διεύθυνση εξωτερικών οικονομικών σχέσεων της Επιτροπής των Ευρωπαϊκών Κοινοτήτων για τη βαθύτατη εκτίμησή της.

Βρυξέλλες, . . .

ΡΗΜΑΤΙΚΗ ΔΙΑΚΟΙΝΩΣΗ

Η γενική διεύθυνση εξωτερικών οικονομικών σχέσεων της Ευρωπαϊκής Επιτροπής υποβάλλει τα σέβη της στην Αποστολή της Ταϊλάνδης στις Ευρωπαϊκές Κοινότητες και έχει την τιμή να αναφερθεί στην ρηματική διακοίνωση της Αποστολής αριθ. 997/2537 της 5ης Ιουλίου 1994 σχετικά με τις διοικητικές ρυθμίσεις που πρέπει να γνωστοποιούνται δυνάμει του άρθρου 2.17 της συμφωνίας κλωστοϋφαντουργικών και ειδών ένδυσης του ΠΟΕ.

Η γενική διεύθυνση επιβεβαιώνει τη σύμφωνη γνώμη της για τις δύο τροποποιήσεις του σχεδίου γνωστοποίησης που περιλαμβάνεται στο παράρτημα της ρηματικής διακοίνωσης αριθ. 20836 της 22ας Δεκεμβρίου 1993 της γενικής διεύθυνσης, τις οποίες πρότεινε η Αποστολή της Ταϊλάνδης.

Η γενική διεύθυνση δράττεται της παρούσας ευκαιρίας για να διαβεβαιώσει εκ νέου την Αποστολή της Ταϊλάνδης για τη βαθύτατη εκτίμησή της.

Βρυξέλλες, . . .